CELEX: 32020D1101
Language: fi
Date: 2020-07-23 00:00:00
Title: Komission päätös (EU) 2020/1101, annettu 23 päivänä heinäkuuta 2020, covid-19-epidemian vaikutusten torjumiseksi vuonna 2020 tarvittavien tavaroiden tuonnille myönnettävästä vapautuksesta tuontitulleista ja arvonlisäverosta annetun komission päätöksen (EU) 2020/491 muuttamisesta (tiedoksiannettu numerolla C(2020) 4936)

27.7.2020   
               
               
                  FI
               
               
                  Euroopan unionin virallinen lehti
               
               
                  L 241/36
               
            
         KOMISSION PÄÄTÖS (EU) 2020/1101,
         annettu 23 päivänä heinäkuuta 2020,
         covid-19-epidemian vaikutusten torjumiseksi vuonna 2020 tarvittavien tavaroiden tuonnille myönnettävästä vapautuksesta tuontitulleista ja arvonlisäverosta annetun komission päätöksen (EU) 2020/491 muuttamisesta
         
            
               (tiedoksiannettu numerolla C(2020) 4936)
            
         
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon direktiivin 2006/112/EY 143 artiklan b ja c alakohdan soveltamisalasta vapautettaessa tietty tavaroiden lopullinen maahantuonti arvonlisäverosta 19 päivänä lokakuuta 2009 annetun neuvoston direktiivin 2009/132/EY (1) ja erityisesti sen 53 artiklan ensimmäisen kohdan yhdessä Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevan sopimuksen 131 artiklan kanssa,
         ottaa huomioon yhteisön tullittomuusjärjestelmän luomisesta 16 päivänä marraskuuta 2009 annetun neuvoston asetuksen (EY) N:o 1186/2009 (2) ja erityisesti sen 76 artiklan ensimmäisen kohdan yhdessä Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevan sopimuksen 131 artiklan kanssa,
         sekä katsoo seuraavaa:
         
                     (1)
                  
                  
                     Komission päätöksellä (EU) 2020/491 (3) myönnetään covid-19-epidemian vaikutusten torjumiseksi tarvittavien tavaroiden tuonnille vapautus tuontitulleista ja arvonlisäverosta 31 päivään heinäkuuta 2020 saakka.
                  
               
                     (2)
                  
                  
                     Komissio kuuli 11 päivänä kesäkuuta 2020 jäsenvaltioita päätöksen (EU) 2020/491 johdanto-osan 5 kappaleen mukaisesti voimassaolon jatkamistarpeesta, minkä jälkeen jäsenvaltiot pyysivät vapautuksen jatkamista.
                  
               
                     (3)
                  
                  
                     Jäsenvaltioiden päätöksen (EU) 2020/491 mukaisesti harjoittama tuonti on ollut hyödyllistä tuomalla jäsenvaltioiden valtiollisten elinten tai toimivaltaisten viranomaisten hyväksymien organisaatioiden saataville tarvittavia lääkinnällisiä laitteita ja henkilösuojaimia, joista on ollut pulaa. Tällaisia tuotteita koskevat kauppatilastot osoittavat, että tuonti on edelleen suurta. Koska covid-19-infektioiden määrä jäsenvaltioissa aiheuttaa edelleen kansanterveydellisiä riskejä ja koska jäsenvaltiot ilmoittavat covid-19-pandemian torjunnassa tarvittavista tuotteista edelleen olevan pulaa, on tarpeen pidentää päätöksessä (EU) 2020/491 säädettyä soveltamisaikaa kolmella kuukaudella.
                  
               
                     (4)
                  
                  
                     Jotta jäsenvaltiot voisivat raportoida asianmukaisesti päätökseen (EU) 2020/491 perustuvista velvoitteista, on tarpeen pidentää päätöksen (EU) 2020/491 2 artiklassa säädettyä määräaikaa.
                  
               
                     (5)
                  
                  
                     Jäsenvaltioita kuultiin pyydetystä pidennyksestä 24 päivänä kesäkuuta 2020 asetuksen (EY) N:o 1186/2009 76 artiklan ja direktiivin 2009/132/EY 53 artiklan mukaisesti.
                  
               
                     (6)
                  
                  
                     Sen vuoksi päätöstä (EU) 2020/491 olisi muutettava,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös (EU) 2020/491 seuraavasti:
            
                        (1)
                     
                     
                        Korvataan 2 artiklan johdantokappale seuraavasti:
                        ”Jäsenvaltioiden on viimeistään 31 päivänä joulukuuta 2020 annettava seuraavat tiedot komissiolle:”
                     
                  
                        (2)
                     
                     
                        Korvataan 3 artikla seuraavasti:
                        
                           ”3 artikla
                           Edellä olevaa 1 artiklaa sovelletaan 30 päivän tammikuuta 2020 ja 31 päivän lokakuuta 2020 välisenä aikana tapahtuvaan tuontiin.”
                        
                     
                  
         
            2 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 23 päivänä heinäkuuta 2020.
            
               
                  Komission puolesta
               
               Paolo GENTILONI
               
                  Komission jäsen
               
            
         
         
            (1)  EUVL L 292, 10.11.2009, s. 5.
         
            (2)  EUVL L 324, 10.12.2009, s. 23.
         
            (3)  Komission päätös (EU) 2020/491, annettu 3 päivänä huhtikuuta 2020, covid-19-epidemian vaikutusten torjumiseksi vuonna 2020 tarvittavien tavaroiden tuonnille myönnettävästä vapautuksesta tuontitulleista ja arvonlisäverosta (EUVL L 103, 3.4.2020, s. 1).